IŠORINIO KLIENTŲ APTARNAVIMO CENTRO PASLAUGŲ TEIKIMO SUTARTIS 

2025 m         mėn.     d.  Nr. 
Vilnius

[bookmark: _Hlk485042003]Savivaldybės įmonė „Vilniaus atliekų sistemos administratorius“, juridinio asmens kodas 304195262, kurios buveinė yra Laisvės per. 10, Vilnius, atstovaujama ......................................, veikiančio (-ios) pagal įmonės įstatus (toliau – Užsakovas), ir
……………………………, juridinio asmens kodas …………………, adresas ……………………………, atstovaujama ……………………………….., veikiančio (-ios) pagal ……………. (toliau – Paslaugų teikėjas),
toliau kiekviena atskirai gali būti vadinama „Šalimi“, o abi kartu – „Šalimis“, vadovaudamiesi viešojo pirkimo ______ rezultatais sudarė šią paslaugų teikimo sutartį (toliau –Sutartis) ir susitarė dėl žemiau pateiktų sąlygų. 

1. Sutarties objektas

1.1. Paslaugų teikėjas įsipareigoja teikti išorinio skambučių centro paslaugas (toliau – Paslaugos), laikantis Techninėje specifikacijoje (Sutarties 1 priedas) nustatytų reikalavimų, o Užsakovas įsipareigoja už tinkamai suteiktas Paslaugas sumokėti Sutartyje nustatyta tvarka ir sąlygomis.

2. [bookmark: _Hlk104816818]Sutarties kaina (kainodaros taisyklės) ir mokėjimo sąlygos

2.1. Sutarčiai taikoma mišri kainodara (vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2019 m. sausio 24 d. įsakymu Nr. 1S-13 „Dėl kainodaros taisyklių nustatymo metodikos patvirtinimo“ (toliau – Metodika)). Fiksuota kaina (Metodikos 5.1.1 p.) (Tiekėjo pasiūlymo 1 lentelės 1 eilutė) ir fiksuotas įkainis (Metodikos 5.1.2 p.) (Tiekėjo pasiūlymo 1 lentelės 2-3 eilutės).
2.2. Sutarties kaina/įkainiai:
	Eil. Nr.
 
	Paslaugų pavadinimas

	Mato vnt.
	Vieneto kaina, EUR 
be PVM
	Vieneto kaina, EUR 
su PVM

	1.
	Klientų aptarnavimo sistemos vienkartinis įdiegimas
	Vnt.
	
	

	2.
	Įeinančių skambučių aptarnavimo minutės kaina
	Min.
	
	

	3.
	Išeinančių skambučių aptarnavimo minutės kaina
	Min.
	
	



2.3. Pradinės Sutarties vertė yra iki 37 190,08 Eur (trisdešimt septyni tūkstančiai šimtas devyniasdešimt eurų ir 8 centai) be pridėtinės vertės mokesčio (toliau – PVM).
2.4. Bendra Paslaugų suma, vykdant šią sutartį neturi viršyti 37 190,08 Eur (trisdešimt septyni tūkstančiai šimtas devyniasdešimt eurų ir 8 centai) be pridėtinės vertės mokesčio / 45 000 Eur (keturiasdešimt penki tūkstančiai eurų) su PVM (toliau – Sutarties vertė). Užsakovas neįsipareigoja užsakyti Paslaugų už visą šiame Sutarties punkte nurodytą sumą.
2.5. Kintanti Sutarties kainos dalis apskaičiuojama pagal Sutarties 2 priede Tiekėjo pasiūlymo 1 lentelės 2 eilutėje nurodytą šios paslaugos minutės įkainį, 1 lentelės 3 eilutėje nurodytą šios paslaugos minutės įkainį bei faktiškai už praėjusį mokestinį laikotarpį suteiktų paslaugų kiekius.
2.6. Galutinė kaina, kurią Užsakovas turės sumokėti Paslaugų teikėjui priklausys nuo vykdant Sutartį faktiškai nupirktų Paslaugų apimties kiekvieną mėnesį.
2.7. Sutarties galiojimo metu sutarties įkainiai negali būti keičiami, išskyrus PVM pasikeitimą. Pasikeitus PVM, kaina ir įkainiai perskaičiuojami juos keičiant tokiu dydžiu, kiek pakito PVM dydis. Kainų ir įkainių pakeitimas įforminamas sutarties šalių susitarimu.
2.8. [bookmark: _Hlk38386490]Už suteiktas paslaugas Užsakovas apmoka Paslaugų teikėjui pagal pateiktas PVM sąskaitas – faktūras per 30 (trisdešimt) kalendorinių dienų nuo sąskaitos faktūros gavimo dienos. Tais atvejais, kai yra objektyviai pagrįsta (pvz. vėluoja finansavimas iš biudžeto), mokėjimai gali būti atidedami vėlavimo laikotarpiui, bet ne ilgiau kaip per 60 (šešiasdešimt) kalendorinių dienų. Tokiu atveju Užsakovas sumoka Paslaugų teikėjui per 60 (šešiasdešimt) kalendorinių dienų nuo paslaugų suteikimo dienos.
2.9. Užsakovas už tinkamai ir faktiškai suteiktas Paslaugas atsiskaito atlikdamas mokėjimus už faktiškai per kalendorinį mėnesį suteiktas Paslaugas. Paslaugų teikėjas, ne vėliau kaip iki kito mėnesio 5 dienos pateikia Užsakovui PVM sąskaitą faktūrą.
2.10. Paslaugų teikėjas finansinius dokumentus (PVM sąskaitas faktūras, sąskaitas faktūras, kreditinius ir debetinius dokumentus bei avansines sąskaitas) teikia Užsakovui naudodamasis elektronine paslauga SABIS ar kita Viešųjų pirkimų įstatymo 22 straipsnio 3 dalyje numatyta tvarka. Nesant objektyvių galimybių finansinius dokumentus pateikti naudojantis elektronine paslauga SABIS ar kita Viešųjų pirkimų įstatymo 22 straipsnio 3 dalyje numatyta tvarka, Paslaugų teikėjas finansinius dokumentus teikia užsakovui elektroniniu paštu ar kitu su Užsakovu suderintu būdu.

3. Šalių teisės, pareigos, pareiškimai ir garantijos 

3.1. Paslaugų teikėjas pareiškia, kad jis nori dirbti su Užsakovu pagal šios Sutarties sąlygas, laikantis aukščiausių verslo etikos ir kokybės standartų, jis turi reikiamas žinias, įgūdžius, kvalifikaciją ir patirtį, reikalingus vykdyti visus savo įsipareigojimus pagal šią Sutartį ir teikti aukščiausio lygio Paslaugas.
3.2. Paslaugų teikėjas pareiškia ir garantuoja, kad Paslaugas teiks Paslaugų teikėjo paskirti darbuotojai, turintys visus reikiamus atestatus ir pažymėjimus šiam darbui atlikti, jei tokių buvo reikalauta pirkimo metu.
3.3. Paslaugų teikėjas įsipareigoja teikti Paslaugas efektyviausiu ir patogiausiu būdu, prisiimti atsakomybę už suteiktų Paslaugų kokybę, vykdyti visus kitus šioje Sutartyje numatytus įsipareigojimus, visuomet veikti Užsakovo interesais ir laikydamasis Užsakovo nurodymų, duodamų dėl su šia Sutartimi susijusių klausimų, ir visuomet remti ir ginti teisėtus Užsakovo interesus.
3.4. Paslaugų teikėjas pareiškia ir garantuoja, kad šios Sutarties sudarymas ir Paslaugų teikimas pagal šią Sutartį: (i) nepažeidžia ir nepažeis jokių Paslaugų teikėjui taikomų sutarčių ar įstatymų, (ii) nepažeis jokių trečiųjų šalių teisių ar teisėtų interesų.
3.5. Paslaugų teikėjas, vykdydamas Sutartį, vadovaujasi Bendruoju duomenų apsaugos reglamentu (ES) 2016/679 (toliau – BDAR), Lietuvos Respublikos asmens duomenų teisinės apsaugos įstatymu, kitais teisės aktais, reglamentuojančiais asmens duomenų tvarkymą (toliau kartu – Asmens duomenų apsaugos teisės aktai).
3.6. Paslaugų teikėjas įsipareigoja:
3.6.1. teikti Paslaugas Užsakovui pagal Sutartį remdamasis Užsakovo parengta technine specifikacija (Sutarties priedas Nr. 1) už šioje Sutartyje nurodytą Paslaugų kainą/įkainius, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias, 
3.6.2. pradėti vykdyti Sutarties sąlygas ir teikti Paslaugas nuo Sutarties įsigaliojimo dienos;
3.6.3. vykdyti pagrįstus Užsakovo nurodymus, susijusius su Sutartimi;
3.6.4. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Paslaugų teikėjui teikti Paslaugas;
3.6.5. Užsakovui raštu informavus Paslaugų teikėją apie netinkamai suteiktas Paslaugas, per Užsakovo nustatytą protingą terminą Paslaugas suteikti tinkamai, atsižvelgiant į Užsakovo nurodymus;
3.6.6. savo sąskaita apsaugoti Užsakovą nuo bet kokių pretenzijų, nuostolių, atsirandančių dėl Paslaugų teikėjo veiksmų ar aplaidumo vykdant Sutartį bei atlyginti dėl savo veiksmų padarytą žalą tretiesiems asmenims bei jų patirtus nuostolius, tame tarpe dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo.
3.6.7. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
3.6.8. užtikrinti, kad Sutarties sudarymo momentu ir visą jos galiojimo laikotarpį Paslaugų teikėjo darbuotojai turėtų reikiamą kvalifikaciją ir patirtį, reikalingas norint teikti Paslaugas;
3.6.9. konsultuoti Užsakovą kitais, su Paslaugų teikėjo sutartiniais įsipareigojimais susijusiais klausimais;
3.6.10. raštu informuoti Užsakovą apie savo rekvizitų pasikeitimą ne vėliau kaip per 
3 (tris) darbo dienas nuo pakeitimų atsiradimo dienos;
3.7. Užsakovas įsipareigoja:
3.7.1. bendradarbiauti su Paslaugų teikėju ir suteikti jam visą Paslaugų teikimui reikalingą informaciją Paslaugoms teikti;
3.7.2. už tinkamai, faktiškai ir laiku suteiktas Paslaugas atsiskaityti su Paslaugų teikėju Sutartyje nustatyta tvarka.
3.7.3. nedelsdamas informuoti Paslaugų teikėją apie netinkamą Paslaugų teikimą;
3.7.4. raštu informuoti Paslaugų teikėją apie savo rekvizitų pasikeitimą ne vėliau kaip per 
3 (tris) darbo dienas nuo pakeitimų atsiradimo dienos.
3.8. Jei Šalis nevykdo arba netinkamai vykdo savo įsipareigojimus pagal Sutartį, ji pažeidžia Sutartį. Vienai iš Šalių pažeidus Sutartį, abi Šalys turi teisę naudotis bet kokiais teisėtais savo teisių gynimo būdais, įskaitant:
3.8.1. reikalauti kitos Šalies vykdyti sutartinius įsipareigojimus;
3.8.2. reikalauti atlyginti nuostolius;
3.8.3. reikalauti sumokėti delspinigius/baudas ir atlyginti nuostolius.
3.9. Šalys įsipareigoja susilaikyti nuo veiksmų, kurie pažeistų kitos Šalies teises ar padarytų jai nuostolių. Kiekviena Šalis privalo atlyginti kitai Šaliai visus tiesioginius nuostolius, kuriuos patirs kita Šalis dėl kaltosios Šalies šioje Sutartyje numatytų įsipareigojimų nevykdymo ar netinkamo vykdymo.

4. Šalių atsakomybė

4.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų vykdymą. 
4.2. [bookmark: _Hlk104816008]Jei Paslaugų teikėjas nevykdo savo su Paslaugomis susijusių sutartinių įsipareigojimų šioje Sutartyje, Techninėje specifikacijoje (Sutarties priedas Nr. 1) numatytais terminais, Užsakovas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,02% dydžio delspinigius nuo laiku nesuteiktų Paslaugų kainos. Užsakovas turi teisę prieš tai pranešęs tiekėjui: išskaičiuoti delspinigių sumą iš tiekėjui mokėtinos sumos; pareikalaujant pervesti delspinigių sumą; vienašališkai nutraukti Sutartį. Užsakovui pareikalavus, Paslaugų teikėjas privalo atlyginti Užsakovo dėl to patirtus tiesioginius nuostolius.
4.3. Jei Paslaugų teikėjo teikiamos Paslaugos, neatitinka šioje Sutartyje ir Techninėje specifikacijoje (Sutarties priedas Nr. 1) nustatytų reikalavimų, Užsakovas turi teisę skaičiuoti 20 proc. dydžio baudą nuo per mėnesį suteiktų Paslaugų bendros vertės (su PVM), kurią Užsakovas gali išskaičiuoti iš Paslaugų teikėjui mokamos sumos.
4.4. Nustačius Paslaugų teikėjo darbuotojų – konsultantų darbo kokybės trūkumus, kai jų suteiktos Paslaugos neatitinka šioje Sutartyje ir Techninėje specifikacijoje (Sutarties priedas Nr. 1) nustatytų reikalavimų, Užsakovas tokių netinkamai suteiktų Paslaugų nepriima ir už jas neapmoka.
4.5. Jei Užsakovas neatsiskaito su Paslaugų teikėju už suteiktas šioje Sutartyje nustatytais terminais, Paslaugų teikėjas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,02 % dydžio delspinigius nuo laiku neapmokėtos sumos už kiekvieną uždelstą dieną, skaičiuojant nuo šioje Sutartyje nustatyto atsiskaitymo laikotarpio pabaigos iki dienos, kai visa reikalinga suma buvo pervesta.
4.6. Delspinigių ir baudų sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

5. Nenugalimos jėgos aplinkybės (force majeure)

5.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
5.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
5.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

6. Subteikėjai ir jų keitimo tvarka

[bookmark: _Hlk105069700]6.1.  Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Sutarčiai vykdyti pasitelkiami šie subteikėjai:
[bookmark: _Hlk105069717][įrašyti pagal tiekėjo pasiūlyme pateiktą informaciją]
6.2.	Paslaugų teikėjas gali pasitelkti subteikėją tik esant objektyvioms priežastims. Apie subteikėjų (subteikėjo) pasitelkimą Paslaugų teikėjas privalo informuoti Užsakovą raštu iki subteikėjas pradės vykdyti Sutarties dalį, dėl kurios šis subteikėjas buvo pasitelktas.
6.4.	Subteikėjo (subteikėjų) pasitelkimas neatleidžia Paslaugų teikėjo nuo atsakomybės vykdant šią sutartį. Už subteikėjo (subteikėjų) įsipareigojimų nevykdymą arba netinkamą jų vykdymą atsako Paslaugų teikėjas.
6.5. Subtiekėjams pageidaujant, Užsakovas su jais atsiskaitys tiesiogiai. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 5 (penkias) kalendorines dienas informuoti Užsakovą. Tokiu atveju su Užsakovu, Paslaugų teikėju ir subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka, įskaitant teisę Paslaugų teikėjui prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Paslaugų teikėjo atsakomybės dėl Sutarties įvykdymo.

7. Sutarties įvykdymo užtikrinimas

7.1. Paslaugų teikėjas ne vėliau kaip per 5 (penkias) darbo dienas nuo Sutarties pasirašymo dienos pateikia Užsakovui Sutarties įvykdymo užtikrinimą – Lietuvos Respublikoje ar užsienyje registruoto banko ar kitos kredito įstaigos garantiją, ar draudimo bendrovės laidavimo raštą, pateiktą kartu su laidavimo draudimo liudijimo (poliso) kopija arba sutarties įvykdymo užtikrinimą perveda į Savivaldybės įmonės „Vilniaus atliekų sistemos administratorius“ sąskaitą Nr. LT807300010146988148. Užtikrinimo vertė – 1 000,00 Eur (vienas tūkstantis eurų).
7.2. Sutarties įvykdymo užtikrinimu garantuojama, kad Užsakovui bus atlyginami nuostoliai, atsiradę dėl to, kad Paslaugų teikėjas neįvykdė sutartinių įsipareigojimų ar juos vykdė netinkamai. Užsakovas turi teisę pasinaudoti Sutarties įvykdymo užtikrinimu, jei Paslaugų teikėjas nevykdo ar netinkamai vykdo savo įsipareigojimus pagal Sutartį ir jos priedus.
7.3. Banko ar kitos kredito įstaigos garantijos rašte ar draudimo bendrovės laidavimo rašte privalo būti nurodyta, kad jis yra besąlyginis ir sutarties įvykdymo užtikrinimą išdavęs juridinis asmuo įsipareigoja per  5 (penkias) darbo dienas sumokėti Užsakovui užtikrinimo sumą, gavęs Užsakovo pirmą raštišką pareikalavimą. Užsakovas neprivalo pagrįsti savo reikalavimo, tačiau privalo nurodyti, kurios Sutarties sąlygos buvo nevykdomos.
7.4. [bookmark: _Hlk33472538]Jei Sutarties įvykdymo užtikrinimas nepateikiamas per 7.1 punkte nustatytą terminą, Sutartis, nepaisant to, kad yra pasirašyta abiejų Šalių, laikoma nesudaryta ir neįsigalioja, o pagal Lietuvos Respublikos viešųjų pirkimų įstatymą tai yra laikoma atsisakymu sudaryti Sutartį.
7.5. Jei Užsakovas pasinaudoja Sutarties sąlygų įvykdymo užtikrinimu – užstatu, Paslaugų teikėjas, siekdamas toliau vykdyti Sutarties įsipareigojimus, privalo per 5 (penkias) darbo dienas nuo pranešimo, kad Užsakovas pasinaudojo Sutarties įvykdymo užtikrinimu – užstatu, gavimo pervesti naują Sutarties įvykdymo užtikrinimą – užstatą 7.1  punkte nurodytai sumai.
7.6. Jei Užsakovas pasinaudoja Sutarties sąlygų įvykdymo užtikrinimu – banko ar kitos kredito įstaigos garantija ar draudimo bendrovės laidavimo raštu, Paslaugų teikėjas, siekdamas toliau vykdyti Sutarties įsipareigojimus, privalo per 5 (penkias) darbo dienas nuo pranešimo, kad Užsakovas pasinaudojo Sutarties sąlygų įvykdymo garantija, gavimo pateikti naują Sutarties sąlygų įvykdymo garantiją 7.1 punkte nurodytai sumai.
7.7. Sutarties įvykdymo užtikrinimas (užstatas) Paslaugų teikėjui grąžinamas per 30 kalendorinių dienų Sutartyje numatytų įsipareigojimų įvykdymo, jei jis laiku ir tinkamai įvykdė visus sutartinius įsipareigojimus, Paslaugų teikėjui pateikus raštišką prašymą.
7.8. Sutarties įvykdymo užtikrinimas taip pat galioja ir netesybų pagal šią Sutartį užtikrinimui.
7.9. Užsakovui nustačius, kad Paslaugų teikėjas nevykdo ar netinkamai vykdo bet kurį iš savo įsipareigojimų pagal Sutartį ir jos priedus, Sutarties įvykdymo užtikrinimo suma kiekvienu tokiu atveju atitenka Užsakovui.

8. Konfidencialumas

8.1. Paslaugų teikėjas įsipareigoja laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams.
8.2. Visa Užsakovo Paslaugų teikėjui suteikta informacija yra laikoma konfidencialia, nebent Užsakovas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Paslaugų teikėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją.
8.3. Tuo atveju, jei Paslaugų teikėjas pažeidžia Sutarties konfidencialumo įsipareigojimą, jis įsipareigoja pagal Užsakovo pareikalavimą sumokėti 3 000 EUR (trijų tūkstančių eurų) baudą už kiekvieną pažeidimo atvejį ir atlyginti visus Užsakovo patirtus tiesioginius ir netiesioginius nuostolius, kiek jų nepadengia numatyta bauda.

9. Asmens duomenų tvarkymas

9.1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis 2016 m. balandžio 27 d. priimtas Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
9.2. Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
9.3. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu. Susitarimo dėl duomenų tvarkymo projektas pridedamas prie Sutarties.

10. Sutarties galiojimas, pakeitimas, nutraukimas

10.1. Sutartis įsigalioja ją pasirašius abiem šalims ir Paslaugų teikėjui pateikus reikalaujamą Sutarties įvykdymo užtikrinimą bei galioja 12 mėnesių. Jei per Sutarties laikotarpį Paslaugų nupirkta mažiau nei 100 proc. Pradinės sutarties vertės, Sutartis Šalių sutarimu gali būti pratęsiama dar dvylikai mėnesių.
10.2. Bet kokios Sutarties nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista nuostata, atitinkančia teisės aktų reikalavimus ir kiek įmanoma artimesne Sutarties tikslui bei kitoms jos nuostatoms. 
10.3. Sutarties sąlygos Sutarties galiojimo laikotarpiu negali būti keičiamos, išskyrus Viešųjų pirkimų įstatymo 89 straipsnyje numatytas išimtis. Visi Sutarties pakeitimai galioja tik tada, kai jie sudaryti raštu ir pasirašyti abiejų Šalių įgaliotų atstovų originaliais parašais – tokie Sutarties pakeitimai įsigalioja nuo abiejų Šalių pasirašymo momento, jei juose nėra nurodyta kitaip.
10.4. Sutarties sąlygų keitimu nėra laikomi techninio pobūdžio Sutarties pakeitimai (pavyzdžiui Šalių rekvizitai, klaidos) bei atskirų Sutarties vykdymo sąlygų koregavimas Sutartyje numatytomis aplinkybėmis.
10.5. Sutartis gali būti nutraukta: 
10.5.1. rašytinių šalių susitarimu;
10.5.2. Užsakovas turi teisę vienašališkai neteismine tvarka nutraukti Sutartį dėl esminio sutarties pažeidimo, prieš 3 (tris) dienas apie tai informuodamas Paslaugų teikėją;
10.5.3. Viešųjų pirkimų įstatymo 90 straipsnyje nustatytais atvejais, tvarka ir terminais.

11. Kitos sąlygos

11.1. Sutarčiai aiškinti bei ginčams spręsti taikoma Lietuvos Respublikos teisė.
11.2. Ginčai tarp Šalių dėl šios Sutarties (jos aiškinimo, vykdymo, kt.) sprendžiami Šalių tarpusavio susitarimu, o nepavykus jų išspręsti – Lietuvos Respublikos teisės aktų nustatyta tvarka.
11.3. Užsakovas skiria už Sutarties vykdymą atsakingą asmenį – Klientų aptarnavimo skyriaus vadovę Ingridą Tamašauskienę, tel. 868679933, el. paštas i.tamasauskiene@vasa.lt. Atsakingas asmuo koordinuoja Šalių veiksmus, prižiūri Paslaugų teikėjo įsipareigojimų pagal Sutartį vykdymą, pasirašo priėmimo-perdavimo aktus ir bendradarbiauja su Paslaugų teikėju kitais su Sutarties vykdymu susijusiais klausimais. 
11.4. Paslaugų teikėjas už Sutarties vykdymą atsakingu asmeniu skiria – ___________________________________ tel. _______________, el. paštas ________________ .
11.5. Jeigu pasikeičia bet kurios iš Sutarties Šalių rekvizitai ir (arba) už Sutarties vykdymą atsakingi asmenys, nurodyti Sutartyje, tokia Šalis turi nedelsiant raštu informuoti kitą Sutarties Šalį. 
11.6. Sutartis sudaroma dviem vienodą juridinę galią turinčiais egzemplioriais lietuvių kalba po vieną kiekvienai Šaliai.
11.7. Visi Sutarties priedai, pasirašyti Šalių, yra neatskiriama Sutarties dalis:
11.7.1. Techninė specifikacija (Sutarties 1 priedas);
11.7.2. Tiekėjo pasiūlymas (Sutarties 2 priedas).

12. Sutarties šalių rekvizitai

